PADOMES VIENOTĀ RĪCĪBA 2006/243/KĀDP

(2006. gada 20. marts)

par atbalstu Līguma par kodolizmēģinājumu vispārējo aizliegumu organizācijas (CTBTO) sagatavošanas komisijas darbībām, ko veic apmācību un pārbaudes spēju palielināšanas jomās, kā arī īstenojot ES Stratēģiju masu iznīcināšanas ieroču izplatīšanas novēršanai

EIROPAS SAVIENĪBAS PADOME,

ņemot vērā Līgumu par Eiropas Savienību, un jo īpaši tā 14. pantu,

tā kā:

IR PIEŅĒMUSI ŠO VIENOTO RĪCĪBU.

1. pants

1. Lai tūlītēji un praktiski ieviestu dažus elementus, ko paredz ES Stratēģija masu iznīcināšanas ieroču izplatīšanas novēršanai, Eiropas Savienība atbalsta CTBTO sagatavošanas komisijas darbības, ko veic apmācību un pārbaudes spēju palielināšanas jomās, lai veicinātu šādus mērķus:

uzlabot CTBT parakstītājvalstu spējas veikt CTBT noteiktos pārbaudes pienākumus un ļaut tām pilnībā gūt labumu no dalības līguma režīmā un no iespējamiem civiliem un zinātniskiem pielietojumiem.

2. CTBTO sagatavošanas komisijas projektam, kas atbilst ES Stratēģijas pasākumiem, ir šādi mērķi:

Šo projektu īsteno, lai dotu labumu visām CTBT parakstītājvalstīm.

Sīki izstrādāts projekta apraksts ir izklāstīts pielikumā.

2. pants

1. Prezidentvalsts, kurai palīdz Padomes ģenerālsekretārs/ KĀDP Augstais pārstāvis (ĢS/AP), ir atbildīga par šīs vienotās rīcības īstenošanu, pilnībā sadarbojoties ar Eiropas Kopienu Komisiju.

2. Komisija pārrauga, vai pareizi īsteno 3. pantā minēto finansiālo ieguldījumu.

3. Šīs vienotās rīcības 1. panta 2. punktā minētā projekta tehniskā īstenošana ir uzticēta CTBTO sagatavošanas komisijai, kura šo pienākumu veic prezidentvalsts pārziņā un PĢ/Augstā pārstāvja uzraudzībā. Šim nolūkam PĢ/AP ar CTBTO sagatavošanas komisiju noslēdz vienošanos par vajadzīgajiem pasākumiem.

3. pants

1. Bāzes finansējums 1. panta 2. punktā minētā projekta īstenošanai ir EUR 1 133 000.

2. Uz to izdevumu pārvaldību, kurus finansē no Eiropas Savienības vispārējā budžeta, kā norādīts 1. punktā, attiecas Kopienas procedūras un noteikumi, ko piemēro budžeta jautājumiem, ar noteikumu, ka avansa finansējums nepaliek Kopienas īpašumā.

3. Lai īstenotu 1. punktā minētos izdevumus, Komisija noslēdz īpašu finansēšanas līgumu ar CTBTO sagatavošanas komisiju saskaņā ar CTBTO noteikumiem un reglamentu. Tajā nosaka, ka CTBTO sagatavošanas komisija nodrošina tādu ES ieguldījuma publiskumu, kas atbilst ieguldījuma apjomam.

4. pants

Prezidentvalsts, kurai palīdz ĢS/AP, ziņo Padomei par šīs Vienotās rīcības īstenošanu, pamatojoties uz CTBTO sagatavošanas komisijas sagatavotiem regulāriem ziņojumiem. Komisija pilnībā iesaistās un sniedz informāciju par 1. panta 2. punktā minētā projekta īstenošanas finansiālajiem aspektiem.

5. pants

Šī vienotā rīcība stājas spēkā tās pieņemšanas dienā.

Tā zaudē spēku 15 mēnešus pēc tās pieņemšanas dienas.

6. pants

Šo vienoto rīcību publicē Eiropas Savienības Oficiālajā Vēstnesī.

(1) OV L 302, 20.11.2003., 34. lpp.

PIELIKUMS

ES atbalsts Līguma par kodolizmēģinājumu vispārējo aizliegumu organizācijas (CTBTO) sagatavošanas komisijas darbībām, ko veic apmācību un pārbaudes spēju palielināšanas jomās, kā arī īstenojot ES Stratēģiju masu iznīcināšanas ieroču izplatīšanas novēršanai

1. Apraksts

CTBTO sagatavošanas komisija ievieš vispārēju pārbaudes režīmu, ko veido 321 novērošanas stacija, 16 etalonlaboratorijas, Starptautiskais datu centrs (IDC) un pārbaudes uz vietas (OSI). Režīma būtiska iezīme ir tā decentralizētais raksturs, saskaņā ar ko stacijās ievāktos datus kopā ar IDC produktiem izplata parakstītājvalstīm, lai veiktu galīgās analīzes, un dalībniekus komandām, kas veic pārbaudes uz vietas, izvēlas no starptautiska saraksta. Tāpēc režīms ir atkarīgs no tā, vai ir pieejami parakstītājvalstu eksperti, kas strādātu stacijās un izmantotu Starptautiskās uzraudzības sistēmas (IMS) datus un IDC produktus ar to valsts datu centru (NDC) starpniecību, kā arī no tā, vai ir pieejamas spējas OSI komandām.

Lai uzlabotu CTBT parakstītājvalstu spējas veikt CTBT noteiktos pārbaudes pienākumus un ļautu tām pilnībā gūt labumu no dalības līguma režīmā, CTBTO sagatavošanas komisija jau kopš dibināšanas ir uzsvērusi, cik svarīga ir apmācība un spēju palielināšana. Papildus tradicionālajām apmācības metodēm jaunās informācijas un komunikāciju tehnoloģijas sniedz plašas iespējas turpmāk padziļināt un paplašināt spēju palielināšanu.

Elektroniskās apmācības projekts savā būtībā ir pasaules mēroga projekts. Tas sasniegs visas CTBT parakstītājvalstis un pilnvarotiem lietotājiem sniegs elektronisku, interaktīvu piekļuvi apmācību kursiem un tehniska rakstura darba grupām, kā arī pastāvīgu piekļuvi mācību moduļiem ar CTBTO sagatavošanas komisijas Ekspertu komunikācijas sistēmas starpniecību.

2. Projekta apraksts

2005. gada novembrī ar izvēlētām CTBT parakstītājvalstīm visos reģionos uzsāka izmēģinājuma projektu, lai izpētītu tehnoloģiju iespējas, kādas pieejamas datu pārraidei un konferencēm tīklā, kā arī datorizētai apmācībai. Balstoties uz izmēģinājuma posma rezultātiem, kuros īpašu uzmanību pievērsīs atšķirīgajām tehnoloģiju vidēm, kādās būtu jāizmanto elektroniskās apmācības metodes, izstrādās spēju palielināšanas darbību metodiku, tehnisko infrastruktūru un būtību.

Projekts ietvers spēju palielināšanas izveidi un īstenošanu, balstoties uz šādu koncepciju:

— Datorizēta apmācība/pašmācība (CBT).

Datorizēta apmācība/pašmācība reģistrētiem lietotājiem sniedz zināmu mijiedarbību un pastāvīgi pieejamus mācību moduļus. CBT ir nepieciešams ilgs laiks produktu izstrādei, jo tie ir jāizstrādā, jātestē, jāizmēģina un daudzreiz jāpārskata, pirms tos piedāvā izglītojamajiem. Ja mācību materiāls īpaši nemainās, šī var būt efektīva metode, lai sniegtu konsekventu mācību materiālu plašai publikai. Piemēram, NDC personālam ir jāiepazīst CTBTO sagatavošanas komisijas pagaidu tehniskā sekretariāta lietoto koncepciju un rīku pamati. Būs jāapmāca liels skaits OSI pasākumu (integrētā lauka izmēģinājums 2008) dalībnieku.

Pēc izmēģinājuma posma, ko finansē no brīvprātīgiem divpusējiem ieguldījumiem, projektu īstenos šādos divos posmos:

— 1. posms: E-mācību sistēmas prototipa izstrāde un iepazīstināšana ar apmācības kursa programmatūru. Izmēģinājuma posma rezultātiem būtu jāļauj noteikt koncepciju, kas gan tehniski, gan tematiski atbilst dažādām potenciālo saņēmēju prasībām. Izstrādās un testēs datorizētas apmācības prototipa moduļus. Būtu jāapsver šādu komponentu iekļaušana tālmācības sistēmā: — tiešsaistes mācību moduļi sistēmas elementiem; — mācību komplekti un lekcijas par statisku informāciju vai rūpīgi izstrādātiem procesiem; — mācību materiāls, tostarp interneta vietnē atrodamu tehnisku un politisku dokumentu nodrošināšana; — testēšanas sistēmas, kurās staciju darbinieki var veikt izmēģinājumus, kas saistīti ar ikdienas darbības un uzturēšanas procedūrām; — praktiska apmācība darbā ar Geotool, balstoties uz pamācību. Tā varētu būt daļa no specializētāka apmācību kursa; — apmācību cikla moduļi OSI integrētā lauka izmēģinājuma dalībniekiem.

— 2. posms: Apmācības kursa programmatūras pilnīga īstenošana Otrajā posmā izstrādā un īsteno visus atlikušos datorizētās apmācības moduļus. Dažu moduļu satura izstrādi pasūtīs kā ārēju pakalpojumu partneriestādēm CTBT parakstītājvalstīs, kas piedalījās to tehnoloģiju un procedūru izstrādē, kuras lietoja CTBTO sagatavošanas komisijā. Izstrādājot 2. posma moduļus, būs iespējams gūt labumu no pieredzes, kas gūta prototipa izstrādē 1. posmā. Ir paredzēts vienlaikus ar izstrādes un īstenošanas posmu veikt daudzpusīgu novērtējumu, lai precizētu metodiku un tehnoloģijas, ko izmanto, lai apmierinātu potenciālo saņēmēju dažādās vajadzības. Tāpēc notiekošajām CTBTO sagatavošanas komisijas apmācību un spēju vairošanas darbībām pievienos īpašu novērtēšanas mehānismu. Vairākas CTBT parakstītājvalstis no visiem reģioniem tiks aicinātas visa projekta laikā cieši sadarboties ar CTBTO sagatavošanas komisiju un sniegt atskaites par spēju vairošanas produktu izmantojamību. Jo īpaši projekta datorizētās apmācības elements būs vairākkārt jātestē un jānovērtē pirms galīgā produkta īstenošanas.

Projekta rezultāti

— Lielāks skaits apmācītu ekspertu testēšanai, novērtēšanai un CTBT pārbaudes režīma provizoriskai īstenošanai;

— Labāka tehnisko darba grupu dalībnieku sagatavotība;

— Lielāks skaits dalībnieku un labāka tehnisko darba grupu secinājumu izplatīšana un īstenošana;

— Labāka piekļuve mācību moduļiem neatkarīgi no saņēmējas valsts laika zonas un tehnoloģiju attīstības;

— Apmācību un spēju vairošanas piedāvāšana ar elektronisku līdzekļu palīdzību visām CTBT parakstītājvalstīm.

3. Īstenošanas laiks

Kopējais paredzētais divu projekta posmu ilgums būs 15 mēneši.

4. Labuma guvēji

Labumu no elektroniskās apmācības gūst visas CTBT parakstītājvalstis. Šo valstu spēja īstenot CTBT un tā pārbaudes režīmu un pilnībā izmantot dalību CTBTO sagatavošanas komisijas darbā ir būtiski svarīga CTBT pareizai darbībai. Pienācīgi tiks ņemta vērā labuma guvēju valodu dažādība, attiecīgos gadījumos iekļaujot mācību moduļus citās valodās.

5. Īstenotāja struktūra

Projekta īstenošana tiks uzticēta CTBT sagatavošanas komisijai. Projektu tieši īstenos CTBTO sagatavošanas komisijas pagaidu tehniskā sekretariāta darbinieki, CTBTO sagatavošanas komisijas parakstītājvalstu eksperti vai darbuzņēmēji. Ja projektu īstenošana tiek uzticēta darbuzņēmējiem, jebkuru preču, būvdarbu vai pakalpojumu nodrošināšana, ko CTBTO sagatavošanas komisija veic atbilstīgi šai vienotajai rīcībai, notiek saskaņā ar CTBTO sagatavošanas komisijas spēkā esošajiem noteikumiem un procedūrām, kā noteikts Nolīgumā par ES ieguldījumiem, kas noslēgts ar CTBTO sagatavošanas komisiju.

6. Trešo personu dalībnieki

Šo projektu 100 % apjomā finansē šī vienotā rīcība. CTBT sagatavošanas komisijas parakstītājvalstu ekspertus var uzskatīt par trešo personu dalībniekiem. Viņi strādās saskaņā ar CTBT sagatavošanas komisijas ekspertu darbības standarta noteikumiem.

7. Vajadzīgo līdzekļu aplēse

ES ieguldījums pilnībā segs projekta īstenošanas divus posmus, kā aprakstīts šajā pielikumā. Paredzētās izmaksas ir šādas:

— 1. posms (darba uzdevums, prototipa izstrāde, tostarp pirmo moduļu testēšana): EUR 519 400

— 2. posms (pārējo moduļu izstrāde, moduļu testēšana un novērtēšana ar atsevišķiem lietotājiem): EUR 580 600

Papildus ir paredzēta rezerve neparedzētiem izdevumiem 3 % apjomā no kompensējamiem izdevumiem (ar kopējo summu EUR 33 000).

8. Finanšu bāzes summa projekta izmaksu segšanai

Projekta kopējās izmaksas ir EUR 1 133 000.